Как да поддържате съдомиялната?
-------------------------------



Правилната грижа и редовно почистване на уреда не е гаранция за вечна употреба или за липса на технически неизправности, но периодичната поддръжка със сигурност ще удължи значително живота на продукта. Ето защо на първо място ние съветваме след покупката, внимателно да прочетете инструкциите на производителя за правилна употреба и разбира се да ги спазвате. После обърнете внимание на следните прости стъпки:

 1. проверявайте и при необходимост почиствайте редовно различните филтри за замърсеност;
2. почиствайте отделните кошници и стени на миещата камера;
3. проверявайте маркуча за източване за останки на отпадъци или предпоставки за запушване;
4. използвайте препарат или с тънка карфица (игла) е необходимо да се премахне варовика в пръскащите дюзи.

 Експертите също така препоръчват предварително да се вземат мерки срещу замърсителите, пристигащи с чешмяната вода. Това се постига чрез измиване на вътрешността със специални безвредни химически препарати, предпазващи от развитие на мухъл и образуването на бактерии. Поне веднъж на 6 месеца също проверявайте за наченки на ръжда във вътрешната и външна метална част на прибора.


